Professional mediatorlar reyestrini shakllantirish va yuritish tartibi toʻgʻrisidagi nizomni tasdiqlash haqida
(order, 2023-12-20)

Oʻzbekiston Respublikasining “Mediatsiya toʻgʻrisida”gi Qonuniga asosan buyuraman: 1. Professional mediatorlar reyestrini shakllantirish va yuritish tartibi toʻgʻrisidagi nizom ilovaga muvofiq tasdiqlansin. 2. Mazkur buyruq davlat roʻyxatidan oʻtkazilsin hamda Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq 2019-yil 1-yanvardan kuchga kiradi. 5. Mazkur buyruqning ijrosini nazorat qilishni oʻz zimmamda qoldiraman. Ushbu Nizom Oʻzbekiston Respublikasining “Mediatsiya toʻgʻrisida”gi Qonuniga muvofiq Professional mediatorlar reyestrini shakllantirish va yuritish tartibini belgilaydi. 1. Mazkur Nizomda quyidagi asosiy tushunchalardan foydalaniladi: professional mediator — Oʻzbekiston Respublikasi Adliya vazirligi tomonidan tasdiqlanadigan mediatorlarni tayyorlash dasturi boʻyicha maxsus oʻquv kursidan (bundan buyon matnda maxsus oʻquv kursi deb yuritiladi) oʻtgan, shuningdek Professional mediatorlar reyestriga kiritilgan shaxs hisoblanadi; Professional mediatorlar reyestri (bundan buyon matnda Reyestr deb yuritiladi) — Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari (bundan buyon matnda hududiy adliya organlari deb yuritiladi) tomonidan yuritiladigan professional mediatorlar haqidagi maʼlumotlar aks ettirilgan, doimiy yangilab turiladigan yagona maʼlumotlar bazasi. 2. Oʻzbekiston Respublikasi Adliya vazirligining Huquqiy xizmat koʻrsatishni tartibga solish boshqarmasi hududiy adliya organlari tomonidan Reyestr yuritilishini muvofiqlashtirib boradi. 3. Professional mediatorlar toʻgʻrisidagi maʼlumotlarni Reyestrga kiritilishi professional mediatorning maqomini rasmiy tasdigʻi hisoblanadi hamda professional mediator toʻgʻrisidagi maʼlumotlarni Reyestrga kiritish va bu haqda tegishli bildirishnoma berish orqali amalga oshiriladi. Reyestrni yuritishda professional mediatorning faoliyatiga aralashishga yoʻl qoʻyilmaydi. 4. Professional mediatorlar toʻgʻrisidagi maʼlumotlarni Reyestrga kiritish uchun toʻlov undirilmaydi. 5. Reyestr har chorakda kamida bir marta yangilanishi kerak. 6. Shaxs maxsus oʻquv kursidan oʻtgandan soʻng ushbu Nizomning 1-ilovasiga muvofiq shaklda Reyestrga kiritish haqidagi ariza bilan doimiy yashash joyidagi hududiy adliya organiga murojaat qiladi. Arizaga quyidagi hujjatlar ilova qilinadi: mazkur Nizomning 2-ilovasiga muvofiq toʻldirilgan soʻrovnoma; maxsus oʻquv kursini tugatganligi toʻgʻrisidagi hujjat nusxasi. 7. Hujjatlar tegishli hududiy adliya organiga bevosita, pochta aloqa boʻlimi orqali yoki elektron shaklda qonunchilik hujjatlarida belgilangan tartibda ular olinganligi toʻgʻrisidagi bildirishnoma olingan holda taqdim etiladi. 8. Ariza beruvchi taqdim etilgan hujjatlarning ishonchliligi va qonunchilik hujjatlariga muvofiqligi uchun javobgar hisoblanadi. 9. Hududiy adliya organi 10 kun ichida taqdim etilgan hujjatlarga asosan ariza beruvchining Oʻzbekiston Respublikasi “Mediatsiya toʻgʻrisida”gi Qonunining 12-moddasi talablariga muvofiqligini oʻrganib chiqadi. Hududiy adliya organi ariza beruvchiga Reyestrga kiritilganligi toʻgʻrisida bildirishnoma yuboradi. 10. Hududiy adliya organi hujjatlar tegishli ravishda rasmiylashtirilmagan holda taqdim etilganda yoki hujjatlar toʻliq taqdim etilmaganda yoxud ariza beruvchi Oʻzbekiston Respublikasi “Mediatsiya toʻgʻrisida”gi Qonunining 12-moddasi talablariga muvofiq boʻlmaganda Reyestrga kiritishni rad etadi. Hududiy adliya organi ariza beruvchiga Reyestrga kiritishni rad etish asoslarini koʻrsatgan holda bildirishnoma yuboradi. 11. Reyestr mazkur Nizomning 3-ilovasiga muvofiq shaklda yuritiladi. 12. Reyestrda professional mediatorlar toʻgʻrisidagi quyidagi maʼlumotlar koʻrsatiladi: professional mediatorga berilgan tartib raqam; Reyestrga kiritilgan sana; professional mediatorning familiyasi, ismi, otasining ismi; professional mediatorning joylashgan eri va aloqa bogʻlashga doir maʼlumotlari (telefon raqami, elektron manzili); professional mediator ixtisoslashgan mediatsiya sohasi; professional mediator mediatsiya tartib-taomilini amalga oshirishga qodir boʻlgan til haqidagi maʼlumotlar; maxsus oʻquv kursini tugatganligi toʻgʻrisidagi hujjat rekvizitlari; Reyestrdan chiqarilgan sana; qoʻshimcha maʼlumotlar. 13. Reyestrdagi maʼlumotlar oʻzgargan hollarda professional mediator uch ish kunida tegishli hududiy adliya organiga xabarnoma yuborishi kerak. Hududiy adliya organi mazkur xabarnoma asosida ikki ish kunida Reyestrga tegishli oʻzgartirishlarni kiritadi. 14. Professional mediator quyidagi hollarda Reyestrdan chiqarilishi mumkin: Reyestrdan chiqarish toʻgʻrisida ariza berganda; vafot etganda; doimiy yashash uchun Oʻzbekiston Respublikasidan tashqariga chiqib ketganda; bir yildan ortiq muddat mobaynida u toʻgʻrisida maʼlumot olish imkoni boʻlmaganda, hududiy adliya organining tegishli tarkibiy tuzilmasi xulosasiga koʻra; Oʻzbekiston Respublikasining “Mediatsiya toʻgʻrisida”gi Qonuni 12-moddasining beshinchi qismida nazarda tutilgan holatlardan biri yuzaga kelganda. Professional mediatorni Reyestrdan chiqarish hududiy adliya organi rahbarining buyrugʻi bilan rasmiylashtiriladi. 15. Hududiy adliya organlari Reyestrdagi maʼlumotlarni davriy ravishda, ammo har chorakda kamida bir marta yangilaydi hamda umumlashtirish uchun Oʻzbekiston Respublikasi Adliya vazirligiga yuboradi. Reyestr Oʻzbekiston Respublikasi Adliya vazirligining rasmiy veb-saytida eʼlon qilinadi. 16. Adliya boshqarmalari maʼlumotlarning Reyestrga toʻgʻri, oʻz vaqtida kiritilishi va yangilanib borilishiga masʼul hisoblanadi. 17. Professional mediator Reyestrga kiritish rad etilganligi, undan chiqarilganligidan norozi boʻlsa, belgilangan tartibda sudga ariza bilan murojaat qilishi mumkin. 18. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. Professional mediatorga berilgan tartib raqam Reyestrga kiritilgan sanasi Professional mediatorning F.I.O. Professional mediatorning joylashgan eri va aloqa bogʻlashga doir maʼlumotlari (telefon raqami, elektron manzili) Professional mediator ixtisoslashgan mediatsiya sohasi Professional mediator mediatsiya tartib-taomilini amalga oshirishga qodir boʻlgan til haqidagi maʼlumotlar Maxsus oʻquv kursini tugatganligi toʻgʻrisidagi hujjat rekvizitlari Reyestrdan chiqarilgan sanasi Qoʻshimcha maʼlumotlar 1 2 2 3 4 5 6 7 8 000 000 000